กฎกระทรวงกฎกระทรวงกำหนดแบบบัตรประจำตัวเจ้าพนักงานท้องถิ่นเจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุขพ.ศ. ๒๕๔๘[๑] อาศัยอำนาจตามความในมาตรา๕ และมาตรา ๔๔ วรรคสาม แห่งพระราชบัญญัติการสาธารณสุข พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงสาธารณสุขโดยคำแนะนำของคณะกรรมการสาธารณสุขออกกฎกระทรวงไว้ดังต่อไปนี้ข้อ ๑ ให้ยกเลิกกฎกระทรวง ฉบับที่ ๓ (พ.ศ. ๒๕๔๑) ออกตามความในพระราชบัญญัติการสาธารณสุขพ.ศ. ๒๕๓๕ข้อ ๒บัตรประจำตัวเจ้าพนักงานท้องถิ่นให้เป็นไปตามแบบ สส. ๑ ท้ายกฎกระทรวงนี้ข้อ ๓ บัตรประจำตัวเจ้าพนักงานสาธารณสุขให้เป็นไปตามแบบสส.๒ ท้ายกฎกระทรวงนี้ข้อ ๔บัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นให้เป็นไปตามแบบ สส. ๓ท้ายกฎกระทรวงนี้ข้อ ๕ให้รัฐมนตรีว่าการกระทรวงสาธารณสุขเป็นผู้ออกบัตรประจำตัว(๑) เจ้าพนักงานท้องถิ่นให้แก่ผู้ดำรงตำแหน่งผู้ว่าราชการกรุงเทพมหานครในเขตกรุงเทพมหานคร(๒) เจ้าพนักงานสาธารณสุขให้แก่ผู้ดำรงตำแหน่งหัวหน้าส่วนราชการระดับกรมขึ้นไปและผู้ว่าราชการจังหวัดข้อ ๖ให้หัวหน้าส่วนราชการระดับกรมขึ้นไปหรือผู้ที่ได้รับมอบหมายจากหัวหน้าส่วนราชการนั้นเป็นผู้ออกบัตรประจำตัวเจ้าพนักงานสาธารณสุขซึ่งแต่งตั้งจากข้าราชการในสังกัดแต่ไม่รวมถึงกรณีที่อยู่ในอำนาจของผู้ว่าราชการจังหวัดตามข้อ ๗ (๒)ข้อ ๗ให้ผู้ว่าราชการจังหวัดหรือผู้ที่ได้รับมอบหมายจากผู้ว่าราชการจังหวัดเป็นผู้ออกบัตรประจำตัว(๑) เจ้าพนักงานท้องถิ่นให้แก่ผู้ดำรงตำแหน่งนายกเทศมนตรีนายกองค์การบริหารส่วนตำบล นายกองค์การบริหารส่วนจังหวัด และนายกเมืองพัทยา(๒) เจ้าพนักงานสาธารณสุขให้แก่ข้าราชการในหน่วยงานของส่วนราชการซึ่งเป็นราชการส่วนภูมิภาคและหน่วยงานของส่วนราชการซึ่งเป็นราชการส่วนกลางที่ตั้งอยู่ในจังหวัดนั้นข้อ ๘ให้ผู้ว่าราชการกรุงเทพมหานครเป็นผู้ออกบัตรประจำตัว(๑) เจ้าพนักงานสาธารณสุขให้แก่ข้าราชการกรุงเทพมหานครในเขตกรุงเทพมหานคร(๒) ผู้ซึ่งได้รับแต่งตั้งจากเจ้าพนักงานท้องถิ่นให้แก่ข้าราชการกรุงเทพมหานครในเขตกรุงเทพมหานครข้อ ๙ ให้นายกเมืองพัทยาเป็นผู้ออกบัตรประจำตัว(๑) เจ้าพนักงานสาธารณสุขให้แก่พนักงานเมืองพัทยาในเขตเมืองพัทยา(๒) ผู้ซึ่งได้รับแต่งตั้งจากเจ้าพนักงานท้องถิ่นให้แก่พนักงานเมืองพัทยาในเขตเมืองพัทยาข้อ ๑๐ ให้นายกเทศมนตรีเป็นผู้ออกบัตรประจำตัว(๑) เจ้าพนักงานสาธารณสุขให้แก่พนักงานเทศบาลในเขตเทศบาล(๒) ผู้ซึ่งได้รับแต่งตั้งจากเจ้าพนักงานท้องถิ่นให้แก่พนักงานเทศบาลในเขตเทศบาลข้อ ๑๑ให้นายกองค์การบริหารส่วนตำบลเป็นผู้ออกบัตรประจำตัว(๑) เจ้าพนักงานสาธารณสุขให้แก่พนักงานส่วนตำบลในเขตองค์การบริหารส่วนตำบล(๒) ผู้ซึ่งได้รับแต่งตั้งจากเจ้าพนักงานท้องถิ่นให้แก่พนักงานส่วนตำบลในเขตองค์การบริหารส่วนตำบลข้อ ๑๒ให้นายกองค์การบริหารส่วนจังหวัดเป็นผู้ออกบัตรประจำตัว(๑) เจ้าพนักงานสาธารณสุขให้แก่ข้าราชการองค์การบริหารส่วนจังหวัดในเขตองค์การบริหารส่วนจังหวัด(๒) ผู้ซึ่งได้รับแต่งตั้งจากเจ้าพนักงานท้องถิ่นให้แก่ข้าราชการองค์การบริหารส่วนจังหวัดในเขตองค์การบริหารส่วนจังหวัดข้อ ๑๓รูปถ่ายที่ติดบัตรประจำตัวเจ้าพนักงานท้องถิ่น เจ้าพนักงานสาธารณสุข และผู้ซึ่งได้รับแต่งตั้งจากเจ้าพนักงานท้องถิ่นให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำตัวขนาด ๒.๕ X ๓.๐ เซนติเมตร ครึ่งตัวหน้าตรง ไม่สวมหมวกและแว่นตาสีเข้ม แต่งเครื่องแบบปกติขาวหรือเครื่องแบบเจ้าหน้าที่ของรัฐซึ่งตนสังกัดข้อ ๑๔ บัตรประจำตัวเจ้าพนักงานท้องถิ่น บัตรประจำตัวเจ้าพนักงานสาธารณสุขและบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นให้ใช้ได้ตามระยะเวลาที่กำหนดไว้ในบัตรแต่ต้องไม่เกินหกปีนับแต่วันออกบัตรข้อ ๑๕ บัตรประจำตัวเจ้าพนักงานท้องถิ่น บัตรประจำตัวเจ้าพนักงานสาธารณสุขและบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นที่ออกตามความในกฎกระทรวงฉบับที่ ๓ (พ.ศ. ๒๕๔๑) ออกตามความในพระราชบัญญัติการสาธารณสุขพ.ศ. ๒๕๓๕ ให้ใช้ได้ต่อไปจนกว่าจะหมดอายุแต่ทั้งนี้ต้องไม่เกินหนึ่งร้อยแปดสิบวันนับแต่วันที่กฎกระทรวงนี้ใช้บังคับให้ไว้ ณ วันที่ ๓ มีนาคม พ.ศ. ๒๕๔๘สุดารัตน์ เกยุราพันธุ์รัฐมนตรีว่าการกระทรวงสาธารณสุข[เอกสารแนบท้าย]๑.แบบบัตรประจำตัวเจ้าพนักงานท้องถิ่นท้ายกฎกระทรวงกำหนดแบบบัตรประจำตัวเจ้าพนักงานท้องถิ่นเจ้าพนักงานสาธารณสุขและผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุขพ.ศ. ๒๕๔๘ (แบบ สส. ๑)๒.แบบบัตรประจำตัวเจ้าพนักงานสาธารณสุขท้ายกฎกระทรวงกำหนดแบบบัตรประจำตัวเจ้าพนักงานท้องถิ่นเจ้าพนักงานสาธารณสุขและผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุขพ.ศ. ๒๕๔๘ (แบบ สส. ๒)๓.แบบบัตรประจำตัวผู้ซึ่งได้รับแต่งตั้งจากเจ้าพนักงานท้องถิ่นท้ายกฎกระทรวงกำหนดแบบบัตรประจำตัวเจ้าพนักงานท้องถิ่นเจ้าพนักงานสาธารณสุขและผู้ซึ่งได้รับแต่งตั้งจากเจ้าพนักงานท้องถิ่นตามกฎหมายว่าด้วยการสาธารณสุขพ.ศ. ๒๕๔๘ (แบบ สส. ๓)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๔๔ วรรคสาม แห่งพระราชบัญญัติการสาธารณสุขพ.ศ. ๒๕๓๕ บัญญัติว่า ในการปฏิบัติหน้าที่ของเจ้าพนักงานท้องถิ่นหรือเจ้าพนักงานสาธารณสุขหรือผู้ซึ่งได้รับแต่งตั้งจากเจ้าพนักงานท้องถิ่นต้องแสดงบัตรประจำตัวตามแบบที่กำหนดในกฎกระทรวงประกอบกับการปฏิรูประบบราชการทำให้ต้องปรับเปลี่ยนโครงสร้างและภารกิจของกระทรวงสาธารณสุขใหม่และมีการแต่งตั้งเจ้าพนักงานสาธารณสุขในสังกัดหน่วยงานอื่นนอกจากกรมอนามัยตลอดจนการเปลี่ยนแปลงฐานะสุขาภิบาลเป็นเทศบาลตามพระราชบัญญัติเปลี่ยนแปลงฐานะของสุขาภิบาลเป็นเทศบาลพ.ศ. ๒๕๔๒ รวมทั้งมีการแก้ไขชื่อตำแหน่งประธานกรรมการองค์การบริหารส่วนตำบลเป็นนายกองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่๕)พ.ศ. ๒๕๔๖ เพื่อให้สอดคล้องกับการเปลี่ยนแปลงดังกล่าวจึงจำเป็นต้องออกกฎกระทรวงนี้จุฑามาศ/ปรับปรุง๖ ตุลาคม ๒๕๕๗[๑] ราชกิจจานุเบกษาเล่ม ๑๒๒/ตอนที่ ๒๙ ก/หน้า ๑๐/๒๙ มีนาคม ๒๕๔๘